Fermerët amerikanë në debatin mbi ligjin për klimën
Organizata më e madhe në vend që përfaqëson interesat e fermerëve i është kundërvënë projekt-ligjit për ndryshimet klimatike
Perry Bowen kultivon 400 hektarë tokë në një zonë 2 orë larg Uashingtonit. Si shumë fermerë amerikanë ai e vë në pikëpyetje teorinë se aktiviteti njerëzor ka shkaktuar ndryshime klimatike. Sipas tij, ngrohja globale është pjesë e një cikli natyror. Ai nuk beson se ndryshimet klimatike janë të rrezikshme, por i trembet ligjit për këto ndryshime: Kjo rritje do të rezultojë pasi ligji parashikon rritjen e kostos së karburantit dhe qymyrgurit për të ulur sasinë e gazit të çliruar. Bujqësia kërkon sasi të madhe lënde djegëse: naftë për traktorët e autokombajnat, energji elektrike për makineritë. Edhe plehu kimik prodhohet me gaz natyror. Organizata më e madhe e fermerëve në Shtetet e Bashkuara, Federata Amerikane e Fermerëve po zhvillon lobizëm në Kongres për të penguar miratimin e ligjit. Presidenti i Federatës Bob Stallman thotë se rritja e kostos do t’ua bëjë më të vështirë biznesin fermerëve: Fermerë të tjerë mendojnë ndryshe. Po ashtu edhe Departamenti i Bujqësisë. Analiza e këtij departamenti tregon se ligji për ndryshimet klimatike do të ulte të ardhurat e fermerëve afro 1 për qind në periudhën afat-shkurtër dhe rreth 7 për qind në dekadat në vijim. Roger Johnson është president i Bashkimit Kombëtar të Fermerëve, një organizatë e fermerëve të vegjël që e mbështesin këtë ligj: Departamenti amerikan i Bujqësisë vë në dukje se ligji u jep fermerëve mundësi të përballojnë më së miri humbjet financiare. Zoti Johnson thotë se ligji për ndryshimet klimatike nuk do t’i dëmtojë fermerët aq shumë sa do të dëmtoheshin nga ndryshimet klimatike që sjellin thatësirë, përmbytje dhe kushte të tjera ekstreme. Zoti Johnson thotë se fermerët duhet të shqetësohen dhe të mos u lënë një trashëgimi të tillë brezave të ardhshëm, ndërkohë që Kongresi dhe negociatorët në Kopenhagë shqyrtojnë masa kundër ngrohjes globale. //ad//